CELEX: 32010D0681
Language: sk
Date: 2010-11-09 00:00:00
Title: 2010/681/EÚ: Rozhodnutie Komisie z  9. novembra 2010 o dotazníku k správam členských štátov o vykonávaní smernice Rady 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach v období rokov 2011 – 2013 [oznámené pod číslom K(2010) 7591]

10.11.2010   
            
            
               SK
            
            
               Úradný vestník Európskej únie
            
            
               L 292/65
            
         ROZHODNUTIE KOMISIE
   z 9. novembra 2010
   o dotazníku k správam členských štátov o vykonávaní smernice Rady 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach v období rokov 2011 – 2013
   [oznámené pod číslom K(2010) 7591]
   (2010/681/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 1999/13/ES z 11. marca 1999 (1) o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach, a najmä na jej článok 11 ods. 1,
   so zreteľom na smernicu Rady 91/692/EHS z 23. decembra 1991, ktorá štandardizuje a racionalizuje správy o vykonávaní určitých smerníc, ktoré súvisia so životným prostredím (2),
   keďže:
   
               (1)
            
            
               Podľa článku 11 ods. 1 smernice 1999/13/ES sú členské štáty povinné vypracovať správy o vykonávaní uvedenej smernice na základe dotazníka alebo osnovy navrhnutej Komisiou v súlade s postupom ustanoveným v článku 6 smernice 91/692/EHS.
            
         
               (2)
            
            
               Členské štáty vypracovali správy o vykonávaní uvedenej smernice za obdobie od 1. januára 2003 do 31. decembra 2004 v súlade s rozhodnutím Komisie 2002/529/ES z 27. júna 2002 týkajúcim sa dotazníka na hlásenia členských štátov o vykonávaní smernice 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri niektorých činnostiach a v niektorých zariadeniach (3).
            
         
               (3)
            
            
               Členské štáty vypracovali správy o vykonávaní uvedenej smernice za obdobie od 1. januára 2005 do 31. decembra 2007 v súlade s rozhodnutím Komisie 2006/534/ES z 20. júla 2006 o dotazníku týkajúcom sa správ členských štátov o vykonávaní smernice 1999/13/ES v období rokov 2005 – 2007 (4).
            
         
               (4)
            
            
               Členské štáty sú v súlade s rozhodnutím Komisie 2007/531/ES z 26. júla 2007, ktoré sa týka dotazníka k správam členských štátov o vykonávaní smernice Rady 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach v období rokov 2008 – 2010 (5), povinné najneskôr do 30. septembra 2011 podať správu o vykonávaní uvedenej smernice za obdobie od 1. januára 2008 do 31. decembra 2010.
            
         
               (5)
            
            
               Štvrtá správa by sa mala vzťahovať na obdobie od 1. januára 2011 do 31. decembra 2013.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného podľa článku 6 smernice 91/692/EHS,
            
         PRIJALA TOTO ROZHODNUTIE:
   Článok 1
   Členské štáty použijú dotazník uvedený v prílohe k tomuto rozhodnutiu na účely vypracovania správy vzťahujúcej sa na obdobie od 1. januára 2011 do 31. decembra 2013, ktorá sa má predložiť Komisii v zmysle článku 11 ods. 1 smernice 1999/13/ES.
   Článok 2
   Toto rozhodnutie je určené členským štátom.
   
      V Bruseli 9. novembra 2010
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. ES L 85, 29.3.1999, s. 1.
   
      (2)  Ú. v. ES L 377, 31.12.1991, s. 48.
   
      (3)  Ú. v. ES L 172, 2.7.2002, s. 57.
   
      (4)  Ú. v. EÚ L 213, 3.8.2006, s. 4.
   
      (5)  Ú. v. EÚ L 195, 27.7.2007, s. 47.
   
      PRÍLOHA
      
         Dotazník o vykonávaní smernice 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach v období rokov 2011 – 2013
      
      1.   Všeobecný opis
      
      Uveďte príslušné zmeny vo vnútroštátnych právnych predpisoch počas vykazovaného obdobia v súvislosti so smernicou 1999/13/ES.
      2.   Zahrnuté zariadenia
      
      
                  2.1.
               
               
                  Pre každú z 20 činností uvedených v prílohe II.A.1 a činností uvedených v prílohe II.A.2 uveďte počet zariadení, na ktoré sa 31. decembra 2013 vzťahuje smernica 1999/13/ES a ktoré patria do týchto kategórií:
                  
                              —
                           
                           
                              celkový počet zariadení,
                           
                        
                              —
                           
                           
                              celkový počet zariadení, na ktoré sa vzťahuje aj smernica Európskeho parlamentu a Rady 2008/1/ES (smernica o integrovanej prevencii a kontrole znečisťovania životného prostredia, IPPC),
                           
                        
                              —
                           
                           
                              celkový počet zariadení, ktoré sú registrované/schválené v súlade so smernicou 1999/13/ES,
                           
                        
                              —
                           
                           
                              celkový počet zariadení, ktoré sú registrované/schválené a využívajú schému znižovania emisií,
                           
                        
                              —
                           
                           
                              celkový počet zariadení, ktorým bola udelená výnimka v súlade s článkom 5 ods. 3 písm. a) smernice 1999/13/ES. Uveďte zoznam dotknutých zariadení a v prípade každého z nich poskytnite odôvodnenie udelenej výnimky,
                           
                        
                              —
                           
                           
                              celkový počet zariadení, ktorým bola udelená výnimka v súlade s článkom 5 ods. 3 písm. b) smernice 1999/13/ES. Uveďte zoznam dotknutých zariadení a v prípade každého z nich poskytnite odôvodnenie udelenej výnimky.
                           
                        
            
                  2.2.
               
               
                  Pre každú z 20 činností uvedených v prílohe II.A.1 a činností uvedených v prílohe II.A.2 uveďte počet zariadení, na ktoré sa vzťahuje smernica 1999/13/ES a ktoré patria do týchto kategórií:
                  
                              —
                           
                           
                              celkový počet nových zariadení, ktoré boli registrované/schválené v súlade so smernicou 1999/13/ES počas vykazovaného obdobia,
                           
                        
                              —
                           
                           
                              celkový počet podstatne zmenených zariadení, ktoré boli registrované/schválené v súlade so smernicou 1999/13/ES počas vykazovaného obdobia.
                           
                        
            
                  2.3.
               
               
                  Uveďte spôsob, akým sú zoznam schválených a registrovaných zariadení a výsledky monitorovania emisií sprístupnené verejnosti v súlade s článkom 12 ods. 1 a 2 smernice 1999/13/ES. V prípade, že uvedené informácie sú verejnosti sprístupnené na internete, uveďte URL. Ak to tak nie je, uveďte kontakt, kde možno o uvedené informácie požiadať.
               
            3.   Náhrada
      
      Pre každú z 20 činností uvedených v prílohe II.A.1 a činností uvedených v prílohe II.A.2 uveďte, ktoré z týchto látok alebo zmesí sa 31. decembra 2013 ešte stále používajú a v akých (odhadovaných) množstvách (v tonách za rok): látky alebo zmesi, ktoré sa podľa nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí z dôvodu obsahu prchavých organických zlúčenín klasifikujú ako karcinogénne, mutagénne alebo poškodzujúce reprodukciu, sú zaradené alebo musia byť označené výstražnými upozorneniami H340, H350, H350i, H360D alebo H360F alebo označením špecifického rizika R45, R46, R49, R60 alebo R61.
      Uveďte tieto látky s ich názvami IUPAC a číslami CAS a v prípade zmesí s jedným obchodným názvom a s uvedením príslušných látok, z ktorých sa skladajú, ak sú takéto informácie k dispozícii.
      Vymenujte aj látky, ktoré sa používajú ako náhrady uvedených látok a zmesí (nepovinné).
      4.   Monitorovanie
      
      Pre každú z 20 činností uvedených v prílohe II.A.1 a činností uvedených v prílohe II.A.2 uveďte počet zariadení, v ktorých sa v roku 2012 nepretržite monitoruje plnenie požiadaviek v súlade s článkom 8 ods. 2 smernice 1999/13/ES.
      5.   Plnenie požiadaviek
      
      Pre každú z 20 činností uvedených v prílohe II.A.1 a činností uvedených v prílohe II.A.2 uveďte za rok 2012 tieto údaje:
      
                  —
               
               
                  počet prevádzkovateľov, u ktorých sa zistilo porušenie požiadaviek podľa smernice 1999/13/ES:
                  
                              a)
                           
                           
                              pretože údaje uvedené v článku 8 ods. 1 smernice 1999/13/ES neboli oznámené alebo boli nedostatočné na to, aby umožnili príslušným orgánom overiť plnenie požiadaviek;
                           
                        
                              b)
                           
                           
                              týkajúcich sa neplnenia iných požiadaviek podľa smernice 1999/13/ES, najmä ustanovení článku 3 ods. 2, článku 4 ods. 2, článku 5, článku 8 ods. 2 a článku 8 ods. 3,
                           
                        
            
                  —
               
               
                  počet zariadení, ktorým príslušné orgány pozastavili alebo odňali povolenie v prípade neplnenia požiadaviek v zmysle článku 10 písm. b) smernice 1999/13/ES.
               
            6.   Emisie
      
      Pre každú z 20 činností uvedených v prílohe II.A.1 a činností uvedených v prílohe II.A.2 uveďte za rok 2012 množstvo vypustených POZ v tonách. Uveďte, či sa oznamovaný údaj zakladá na meraných, počítaných a/alebo odhadovaných údajoch.
      7.   Ak je to možné, odhadnite:
      
      
                  —
               
               
                  celkový počet zamestnancov (vnútroštátnych, regionálnych, miestnych orgánov), ktorí sa zúčastňujú na vykonávaní a presadzovaní smernice 1999/13/ES (nepovinné),
               
            
                  —
               
               
                  celkové mzdové náklady (v EUR za rok) týchto orgánov v súvislosti s uvedenými činnosťami (nepovinné).
               
            8.   Poznámky